Carole Lombard

Carole Lombard (* 6. Oktober 1908 as Jane Alice Peters in Fort Wayne, Indiana; † 16. Januar 1942 an' Table Rock Mountain, Nevada) weer en US-amerikaansch Schauspelerin. 

 Leven 
As Carole Lombard acht Johr olt weer, leeten sück hör Öllern scheeden. Se truck mit hör Geschwister un de Moder vun Indiana in den Westen vun de USA, wo se sück dicht bi Los Angeles daalleeten. All mit twalf Johren speel Lombard eerste Rullen bi'n Film. Af 1930 stunn se bi Paramount Pictures ünner Verdrag un verkörper verscheedenst Rullen, ahn aber den grooten Dörbröök to schaffen. Hör Talent för Kummedien wurr eerst 1934 opdeckt, as se bi Columbia Pictures in Napoleon vom Broadway, de Verfilmen vun en Broadwayhit, neben John Barrymore uptreden dee. Hör Studio hett hör dornah spoodriek in dit Genre insett. Dör Kinoerfolge as Liebe im Handumdrehen un Eine Prinzessin für Amerika wurr se to en populären Star vun de dormals anseggten Screwball-Kummedien. 1936 kreeg se hör eenzig Oscar-Nomineeren för hör Rull in den Film  Mein Mann Godfrey. In dat Johr dorup hett se för David O. Selznick an de Siet vun Fredric March de Kummedie Denen ist nichts heilig dreiht un weer mit en Johresinkommen vun över 450.000 US-Dollar de an' hööchsten betahlt wievlich Filmstar.

Van 1931 bit 1933 weer se mit William Powell verheiraadt. 1938 nehm se den Bahai-Gloven an.The Bahá'í World 1940-1944 p.635. Bahá'í Publishing Trust, Wilmette
Af 1939 hett Lombard versöht, in ansprööksvullere Rullen to wesseln un övernehm so so, an de Siet vun Cary Grant un hör good Früendin Kay Francis, de Hööftrull in dat romantisch Melodrama Nur dem Namen nach. In dat sülvig Johr hett se den Schauspeler  Clark Gable heiraadt, mit de se eenige Johren vörher all den Film No Man of Her Own dreiht harr.  

Mit den Regisseur Alfred Hitchcock un sien Fru Alma verbunn de Schauspelerin en johrenlang Früendschap. Up Hitchcock sien sarkastisch Bemarken hen, Schauspeler weern eegentlich Veeh, hett se an en Dreihdag to den Speelfilm Mr. und Mrs. Smith dree leevhaftige Kooi mit Naamschiller an' Set, de de dree Hööftdorsteller verkörpern sullen. 

1942, in dat Öller vun blots 33 Johren, is de Schauspelerin bi en Floogtüüchafstört storven (kiek ok:  Trans-World-Airlines-Flug 3).
Hör letzte Film, Sein oder Nichtsein ünner de Regie vun Ernst Lubitsch, wurr posthum in den Verleeh brocht.

 Filmrullen (Utwahl) 
 Johr Titel Synchroonsnacker 1929 The Racketeer   1931 Man of World   1931 Ladies’ Man   1931 I Take This Woman   1932 Virtuedt.: Unbescholten   1932 No Man of Her Own   1933 The Eagle and the Hawk   1933 White Woman   1934 Bolero   1934 Twentieth Centurydt.: Napoleon vom Broadway   1934 Now and Forever   1934 The Gay Bride   1935 Rumba   1935 Hands Across the Tabledt.: Liebe im Handumdrehen   1936 Love Before Breakfastdt.: Liebe vor dem Frühstück   1936 The Princess Comes Acrossdt.: Eine Prinzessin für Amerika   1936 My Man Godfreydt.: Mein Mann Godfrey   1937 Swing High, Swing Low   1937 Nothing Scareddt.: Denen ist nichts heilig Rosemarie Kirstein (Synchro 1981) 1937 True Confessiondt.: Ein Mordsschwindel   1938 Fools for Scandaldt.: Madame haben geläutet?   1939 Made for Each Otherdt.: Ein ideales Paar Rosemarie Kirstein 1939 In Name Onlydt.: Nur dem Namen nach Renate Danz 1940 Virgil in the Night   1940 They Knew What They Wantes   1941 Mr. & Mrs. Smith Marion Degler (Synchro 1970) 1942 To Be or Not to Bedt.: Sein oder Nichtsein Edith Schneider Synchro 1960

 Weblenken 


 Lombard op FemBio vun Karsten Bartels 
 Foto Carole Lombard mit ihrer großen Liebe Clark Gable up lucywho.com, afropen an' 18. Dezember 2011
  Die Frau, die Hitchcock quälen durfte – WELT-Porträt vun Gerhard Midding to'n 100. Gebortsdag, 6. Oktober 2008
 Biografie bi Turner Classic Movies (engelsch)
 Porträt bi cinemaclassic.free.fr (franzöösch)

 Enkeld Nahwiesen 

Kategorie:Fru
Kategorie:Börger von de USA
Kategorie:Schauspeler
Kategorie:Boren 1908
Kategorie:Storven 1942